Symbol rozcestia O iných významoch výrazu *Žleby* pozri *Žleby (rozlišovacia stránka)*.
Súradnice: 49°53′25″S 15°28′55″V﻿ / ﻿49,890278°S 15,481944°V﻿ / 49.890278; 15.481944

**Žleby** sú obec v Česku v okrese Kutná Hora v Stredočeskom kraji, asi 18 km juhovýchodne od Kutnej Hory a 7 km východne od mesta Čáslav. 1. januára 2012 tu žilo 1 287 obyvateľov.

Dejiny
------

Prvá písomná zmienka o obci pochádza z roku 1278. Meno majú Žleby od údolia rieky Doubravy, ktorá tu vytvorila hlboký žleb - žľab. Na mestečko boli Žleby povýšené v roku 1356, kedy boli vo vlastníctve cisára Karola IV. a bol im daný do znaku strieborný lev so zlatou korunkou, jazykom a zlatými pazúrmi v čiernom štíte. Písomnosti o tom sa nedochovali. Tento znak bol roku 1697 od neskoršieho majiteľa Žlebov slobodného pána z Kaisersteinu pozmenený a obdarený farbami zo znaku rodiny Kaisersteinovcov. Na čiernom štíte je lev zlatej farby a drží v labe zlatú ľaliu. V súčasnosti sa mesto vrátilo k pôvodným farbám znaku a ponechalo levovi striebornú ľaliu.

Prvá písomná správa o Žleboch je z roku 1278. V tomto storočí tu bol založený hrad Henrichom z Lichtenburku a dané počiatky panstva. V držaní hradu sa vystriedalo mnoho majiteľov aj niekoľko českých kráľov. Významnými rodmi boli Kaisersteinovci, Schönfeldovci a naposledy Auerspergovci. Do roku 1848 tvorilo žlebské panstvo 20 dedín.

Vyhľadávanou pamätnou budovou je v Žleboch štátny zámok s bohatými zbierkami zbraní a iných starožitnosti. Pôvodne gotický hrad bol v roku 1427 poničený husitmi, novo postavený pred rokom 1450, neskôr upravený renesančne, v roku 1754 barokovo, do dnešnej pseudogotickej podoby prestavaný v rokoch 1849-1886.

Ku kultúrnym pamiatkám ešte patrí pôvodne renesančný z 2. polovice 18. storočia barokovo prestavaný kostol Narodenia Panny Márie s hrobkou, zvonica, kaplnka Najsvätejšej Trojice, pseudogotická radnica z roku 1881, mariánsky stĺp, socha svätého Jána Nepomuckého a domy čp. 63, 119, 120.

Pri zámku je rozsiahly anglický park. K Žlebom patrí osada Markovice. V nej sú ako pamiatky zapísané gotický kostol svätého Marka zo začiatku 14. storočia, areál zájazdového hostinca čp. 91, dvor a areál čp. 208 s hospodárskymi budovami z druhej polovice 18. storočia.

### Územnosprávne začlenenie

Dejiny územnosprávneho začleňovania zahrňujú obdobie od roku 1850 do súčasnosti.

V chronologickom prehľade je uvedená územno administratívna príslušnosť obce v roku, kedy k zmene došlo:

* 1850 zem česká, kraj Pardubice, politický okres Kutná Hora, súdny okres Čáslav
* 1855 zem česká, kraj Čáslav, súdny okres Čáslav
* 1868 zem česká, politický aj súdny okres Čáslav
* 1939 zem česká, Oberlandrat Kolín, politický aj súdny okres Čáslav
* 1942 zem česká, Oberlandrat Praha, politický aj súdny okres Čáslav
* 1945 zem česká, správny aj súdny okres Čáslav
* 1949 Pardubický kraj, okres Čáslav
* 1960 Stredočeský kraj, okres Kutná Hora
* 2003 Stredočeský kraj, obec s rozšírenou pôsobnosťou Čáslav

### Rok 1932

V meste Žleby *(2183 obyvateľov, poštový úrad, telegrafný úrad, telefónny úrad, katol. kostol, žandárska stanica, zbor dobrovoľných hasičov)* boli v roku 1932 evidované tieto živnosti a obchody:

lekár, autodoprava, bednár, biograf Sokol, tehelňa, cukrár, 5 obchodov s dobytkom, elektráreň, 3 holiči, 4 hostince, 2 hotely, hrnčiar, hudobná škola, kachliar, kapelník, kaviareň, klampiar, obchod s klobúkmi, 2 kolári, 2 kominári, 2 kováči, 6 krajčírov, liehovar, maliar, 3 mechanici, mlyn, natierač, pražiareň obilia, obchod s obuvou Baťa, 6 obuvníkov, 3 paliva, 2 pekári, píla, pohrebný ústav, 2 pokrývači, porodná asistentka, povozníctvo, povrazník, 2 roľníci, 7 mäsiarov, 3 sadári, sedlár, 11 obchodov so zmiešaným tovarom, Záložňa Žlebská, staviteľ, 2 obchody so strižním tovarom, studnár, výroba obuvníckych zvrškov, tesársky majster, 3 krajčírky, 4 trafiky, 4 stolári, veľkostatok Auersperg, 4 záhradníctva, 3 zámočníci, zubný ateliér

V obci Zehuby *(prísl. Kamenné Mosty, 421 obyvateľov, samostatná obec sa neskôr stala súčasťou Žlebov)* boli v roku 1932 evidované tieto živnosti a obchody:

3 hostince, kapelník, kováč, 2 roľníci, 3 obchody so zmiešaným tovarom, 2 trafiky

Pamiatky
--------

* Zámok Žleby
* Kostol Narodenia Panny Márie
* Stará náhrobná kaplnka Augspergov vedľa kostola Narodenia Panny Márie
* Kaplnka Najsvätejšej Trojice
* Zvonica na návrší pri základnej škole
* Božia muka
* Socha svätého Jána Nepomuckého
* Stĺp so sochou Panny Márie
* Pôvodná radnica
* Lipová aleja zo Žlebov smerom k už neexistujúcej novej Augspergskej hrobke (vybudovaná 1912, zrušená 1987) v Markoviciach

Významné osobnosti
------------------

* Ludmila Formanová - atlétka
* Karel Kněžourek - český pedagóg, prírodovedec, botanik, zoológ, entomológ a ornitológ

Doprava
-------

**Dopravná sieť**

* Pozemná komunikácia

Obcou prechádza cesta II/337 Uhlířské Janovice - Čáslav - Žleby - Třemošnice - Seč.
* Železnica

Obcou vedie železničná trať 236 Čáslav - Třemošnice. Je to jednokoľajná regionálna 17 km dlhá trať situovaná na rozhraní stredných a východných Čiech, končiaca na úpätí Železných hor pod zrúcaninou gotického hradu Lichnice.
Prvá časť trate - Čáslav<>Žleby - bola otvorená roku 1880. Zostávajúci úsek zo Žlebov do Třemošnice o 2 roky neskôr (14. 2. 1882).
Na trati možno nájsť niekoľko zaujímavostí vrátane úvraťovej stanice Žleby, prvého železničného telefónu na českých tratiach a unikátny, cez kilometer dlhý, súbeh železnice s cestou.
Na území obce ležia dva stanice železnice: *Žleby* a *Žleby zastávka*.
**Verejná doprava 2011**

* Autobusová doprava

Do obce viedli v pracovných dňoch autobusové spoje napr. do týchto cieľov: Běstvina, Čáslav, Prachovice, Třemošnice a Vrdy (dopravca Veolia Transport Východní Čechy, a. s.).
* Železničná doprava

Po trati 236 jazdilo v pracovných dňoch 12 párov osobných vlakov, cez víkend 6 párov osobných vlakov.

Galéria
-------

* 
* 
* 
*

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)
2. ↑  Správní uspořádání Předlitavska 1850-1918
3. ↑  Amtliches Deutsches Ortsbuch für das Protektorat Böhmen und Mähren
4. ↑  Nařízení ministra vnitra č. 185/1942 Sb.
5. ↑   *Dekret presidenta republiky č. 121/1945 Sb.* [online]. [Cit. 2011-09-28]. Dostupné online. Archivované 2011-09-28 z originálu.
6. ↑   *Vládní nařízení č. 3/1949 Sb.* [online]. [Cit. 2011-05-22]. Dostupné online. Archivované 2011-05-22 z originálu.
7. ↑  *Adresář republiky Československé pro průmysl, živnosti, obchod a zemědělství*, sestavila a vydala firma Rudolf Mosse, Praha 1932, svazek I, str. 1952-1953. (česky a německy)
8. ↑  *Adresář republiky Československé pro průmysl, živnosti, obchod a zemědělství*, sestavila a vydala firma Rudolf Mosse, Praha 1932, svazek I, str. 1917. (česky a německy)

* *Tento článok je čiastočný alebo úplný preklad článku Žleby na českej Wikipédii.*

Pozri aj
--------

* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Žleby**

Externé odkazy
--------------

* Oficiálna stránka obce

  


| Mestá a obce okresu Kutná Hora |
| --- |
| Adamov •
Bernardov •
*Bílé Podolí* •
Bludov •
Bohdaneč •
Brambory •
Bratčice •
Církvice •
**Čáslav** •
Čejkovice •
Černíny •
Červené Janovice •
Čestín •
Dobrovítov •
Dolní Pohleď •
Drobovice •
Hlízov •
Horka I •
Horka II •
Horky •
Horušice •
Hostovlice •
Hraběšín •
Chabeřice •
Chlístovice •
Chotusice •
*Kácov* •
Kluky •
Kobylnice •
Košice •
Krchleby •
Křesetice •
**Kutná Hora** •
Ledečko •
*Malešov* •
Miskovice •
Močovice •
Nepoměřice •
Nové Dvory •
Okřesaneč •
Onomyšl •
Opatovice I •
Paběnice •
Pertoltice •
Petrovice I •
Petrovice II •
Podveky •
Potěhy •
Rašovice •
*Rataje nad Sázavou* •
Rohozec •
Řendějov •
Samopše •
Semtěš •
Schořov •
Slavošov •
Soběšín •
Souňov •
Staňkovice •
Starkoč •
Sudějov •
Suchdol •
Svatý Mikuláš •
Šebestěnice •
Štipoklasy •
Třebešice •
Třebětín •
Třebonín •
Tupadly •
**Uhlířské Janovice** •
Úmonín •
Úžice •
Vavřinec •
Vidice •
Vinaře •
Vlačice •
Vlastějovice •
Vlkaneč •
Vodranty •
Vrdy •
Záboří nad Labem •
Zbizuby •
Zbraslavice •
Zbýšov •
**Zruč nad Sázavou** •
Žáky •
*Žehušice* •
Žleby |